Държавен вестник, бр. 22, 2012 г., стр. 35

БРОЙ  22	
Д Ъ Р Ж А В Е Н  В Е С Т Н И К 	
СТР.  35  
Компетенции
Резултати от ученето
Обучаваният трябва да:
Специфични за специалност 2120122 „Тамбура“
49. Поддържа в изправност 
музикалния инструмент, с 
който работи, и се грижи за 
оптималния му функционален 
капацитет
49.1. Назовава частите (елементите, аксесоарите) на тамбурата
49.2. Умее да настройва музикалния инструмент
49.3. Посочва правилата за съхранение и транспорт на музикалния 
инструмент
49.4. Поддържа актуална информация за майстори в случай на необ­
ходимост от поправка на инструмента
50. Разучава и интерпретира 
разнообразен репертоар за 
тамбура
50.1. Познава и изпълнява разнообразни произведения (или части от 
тях) за тамбура
50.2. Контролира качеството на точното си интониране и като участ­
ник във формацията (камерен ансамбъл или оркестър) или солист се 
съобразява с останалите изпълнители
50.3. Развива техническите умения за свирене на музикален материал 
с различна трудност
50.4. Умее да изгради и художествено да интерпретира музикална 
творба или част от нея
50.5. Акомпанира при изпълнение на вокална творба или друг инструмент
50.6. Използва характерна за българския фолклор орнаментика при 
изпълнение на тамбура
5. Изисквания към материалната база
5.1. Учебен кабинет
Учебният кабинет трябва да разполага с 
работно място за преподавателя, работно мяс­
то за всеки обучаван, учебна дъска, аудио- и 
видеотехника, компютър, мултимедия с екран, 
филми, снимки, записи на концерти или други 
музикални събития, дидактически пособия и др.
5.2. Учебна стая за индивидуално обучение 
по инструмент
Кабинетите за индивидуално обучение по 
музикален инструмент са оборудвани с музи­
кален инструмент (пиано в случаите, когато 
се ползва корепетиция и/или съответният 
инструмент, който се изучава), пулт, столове, 
маса и шкаф за нотни материали. 
5.3. Репетиционни зали
Репетиционната зала за репетиция на оркес­
тър или камерен състав е оборудвана с пиано, 
диригентски пулт, пулт и стол за всеки от 
изпълнителите, шкафове за нотни материали.
5.4. Концертна зала
В концертната зала се провеждат концерти 
пред публика – солови и ансамблови изяви на 
обучаваните. В случай че обучаващата инсти­
туция не разполага със собствена концертна 
зала, може да ползва подходящи зали на други 
културни институти.
Концертната зала трябва да разполага със 
сцена, места за слушатели, помещения за 
разпяване и други помещения, свързани със 
спецификата на концертната практика и сани­
тарно-хигиенните изисквания.
Оборудването за сцена включва: роял, пул­
тове, столове (обикновени), стол за роял (с 
механизъм за променяне на височината му), 
както и необходимата осветителна техника.
5.5. Компютърна зала с работни места за 
всеки обучаван и преподавателя и с инсталиран 
специализиран софтуер
6. Изисквания към обучаващите
Право да преподават теория и практика по 
професията „Музикант-инструменталист“ – тре­
та степен на професионална квалификация, имат 
лица с образователно-квалификационна степен 
„магистър“ или „бакалавър“ по подходящи 
специалности от професионални направления 
„Музикално и танцово изкуство“ или „Теория 
на изкуствата“ от Класификатора на области­
те на висше образование и професионалните 
направления, приет с ПМС № 125 от 2002 г. 
(обн., ДВ, бр. 64 от 2002 г.; посл. изм. и доп., 
бр. 94 от 2005 г.).
2169
НАРЕДБА № 59
от 13 февруари 2012 г.
за придобиване на квалификация по профе­
сията „Музикант-вокалист“ 
Раздел I
Общи положения
Чл. 1. С тази наредба се определя Държавно­
то образователно изискване (ДОИ) за придоби­
ването на квалификация по професията 212030 
„Музикант-вокалист“ от област на образование 
„Изкуства“ и професионално направление 212 
„Музикални и сценични изкуства“ съгласно 
Списъка на професиите за професионално об­
разование и обучение по чл. 6, ал. 1 от Закона 
за професионалното образование и обучение. 
Чл. 2. Държавното образователно изискване 
за придобиването на квалификация по профе­
сията 212030 „Музикант-вокалист“ съгласно 
приложението към тази наредба определя изис­
кванията за придобиването на трета степен на 
професионална квалификация за специалностите 
2120301 „Класическо пеене“, 2120302 „Народно 
пеене“, 2120303 „Поп и джаз пеене“.